Milleks sellised kitsarinnalised teemapüstitused, kui samas rägitakse nii palju, kui oluline on austada igaühe individuaalsust ja kordumatust, suurendada sallivust ja üksteise mõistmist? Iga suhe või ka suhete puudumine on inimese enese asi ja pole kellegi  teise asi sealjuures midagi arvata, veel vähem kritiseerida, moraliseerida ega idealiseerida. Eestlastele on niigi iseloomulik, et kiputakse elama teiste elu, soovitakse seda parandada, teistele nõu anda või neid hukka mõista, samal ajal, kui enese probleeme ei nähta või ei taheta tunnistada. Miks pakutakse üldse naistele selliseid teemasid aruteluks? Kas tõesti naised ei taha või ei suuda sügavamatel ja intellektuaalsematel teemadel arutleda? Kui naisteka teemadeks on ja jäävadki vaid eraelu, klatš,  laste, peresuhete, ilunippide ja kehakaaluga seotud teemad, pole mingi ime, et meil ühiskonnas naisi tõsiselt ei võeta, meetsega võrdseks ei peeta, naitele meestest vähem palka makstekse ja naisi riigi juhtimisse ei kaasata. Meedia roll inimeste väärtushinnangute kujunemisel on tohutu, seepärast on mul kahju, et naistele mõeldud meediaväljaanded seda nõiaringi taastoodavad, millest naised tegelikult välja saada soovivad.